*2. melléklet az 5/2015. (IV. 30.) önkormányzati rendelethez*

**Közszolgáltatási szerződés**

folyékony hulladék szállításáról és fogadásáról

amely létrejött a **Szekszárdi Víz- és Csatornamű Kft.** (7100 Szekszárd, Epreskert u. 9., képviseli: Artim Andrásné ügyvezető igazgató, adószám.:11285610-2-17, bankszámlaszám: 11746005-20123639), mint **S z o l g á l t a t ó**

másrészről Diósberény Község Önkormányzata (7072 Diósberény, Iskola u. 9. képviseli: Tillmann András László polgármester, adószám.: 15417608-1-17, bankszámlaszám: 11746067-15417608), mint a **M e g r e n d e l ő** között az alábbi feltételekkel:

1. Szolgáltató elvállalja Diósberény község közigazgatási területén keletkező lakossági és intézményi összegyűjtött kommunális szennyvizek szállítását, fogadását, előkezelését és biológiai tisztítását.
2. A Szolgáltató a települési folyékony hulladékot az E.R.Ö.V. Víziközmű Zrt. szekszárdi szennyvíztisztító telepen kijelölt fogadási helyére saját járművein szállítja. A tisztítótelep üzemviteli rendjéhez igazodóan, naponta 8 – 15 óráig történik szennyvíz beszállítás. A beszállítható folyékony hulladék mennyisége napi 150 m3.
3. A kommunális folyékony hulladék fogadási feltételei a következők:

3.1.) Megrendelő tudomásul veszi, hogy Szolgáltató csak kommunális eredetű folyékony hulladékot szállít el és fogad be, továbbá, hogy állattartásból származó, ipari jellegű, toxikus vagy mérgező hatású illetve olaj és zsírfogók ürítéséből származó folyékony hulladékot tartalmazó szennyvíz átvételét a szolgáltató megtagadja.

3.2.) Megrendelő tudomásul veszi, hogy a beszállított szennyvízből a Szolgáltató esetenkénti igényének megfelelően mintát vételez.

3.3.) Szolgáltató fenntartja azt a jogát, hogy a szennyvíztisztító telep hibája vagy a tisztítási folyamat biológiai egyensúlyát veszélyeztető rendkívüli üzemállapotban a szippantott szennyvíz szállítását és fogadását a bejelentést követően azonnal felfüggeszti a normál üzemállapot helyreállításának időpontjáig.

3.4.) Megrendelő tudomásul veszi, hogy a 3.3.) pont szerinti felfüggesztés esetén semminemű követeléssel vagy kárigénnyel nem léphet fel.

1. Felek megállapodnak abban, hogy a szippantott kommunális szennyvíz szállítását, fogadását, előkezelését és tisztítását a szolgáltató 2015. évben 945 Forint +Áfa/m3, azaz bruttó 1.200 Forint/m3 díj ellenében végzi.
2. Lakosságtól történő beszállítás esetén az ügyfél a díjat a helyszínen köteles megfizetni. Ebben az esetben a Szolgáltató képviselője a megrendelő részére készpénz álvételi nyugtát állít ki. A szolgáltatás számláját a Szolgáltató 8 napon belül postai úton küldi meg.

Intézménytől történő beszállítás esetén a díj megfizetése átutalással 15 napos határidővel a szolgáltató számlája alapján történik.

1. Szerződő felek megállapítják, hogy a Szolgáltató a képviselő-testület felhatalmazása alapján jogosult a szolgáltatás nyújtására. Erre figyelemmel a szerződést határozott időtartamra 2015. május 1. naptól, 2020. április 30. napjáig kötik.
2. Szerződő felek megállapítják, hogy a kialakított egységárat a szolgáltató jogosult felülvizsgálni és a bekövetkezett önköltséget növelő árváltozások hatását figyelembe véve minden év január 1-től az új díjra javaslatot tenni.
3. A szerződést bármelyik fél a jogszabályban meghatározott feltételek fennállása esetén, két hónapos felmondási idővel felmondhatja. Súlyos szerződésszegés esetén a másik fél a szerződést azonnali hatállyal felmondhatja.
4. A szerződő felek kapcsolattartói az alábbiak:

Szolgáltató részéről: Magyar Károly üzemvezető 06 74 529 050

Megrendelő részéről Tillmann András László polgármester 06 74 5480 051

1. Jelen szerződésben nem szabályozott kérdésekben a Polgári Törvénykönyv rendelkezései, a vízgazdálkodásról szóló 1995. évi XLII. törvény és a szennyvíz kezelésével kapcsolatos jogszabályok az irányadók.

Felek a szerződést, mint akaratukkal mindenben megegyezőt helybenhagyólag aláírták.

Diósberény, 2015. április 29.

 ………………………………… ……………………………………

 Artim Andrásné Tillmann András László

 **Szekszárdi Víz- és Csatornamű Kft Diósberény Község Önkormányzata**